 **บันทึกข้อความ**

**ส่วนราชการ** กพส. (กง.บด.) โทร 0-2241-9000 ต่อ ๒๓22

**ที่** มท ๐๘10.7/ **วันที่**  พฤษภาคม 2568

**เรื่อง**  การประเมินความพึงพอใจของประชาชนต่อการให้บริการสาธารณะของ อปท.

เรียน อสถ.

**1. เรื่องเดิม**

อสถ. ได้โปรดอนุมัติให้จ้างที่ปรึกษา สำหรับการจ้างที่ปรึกษาดำเนินการศึกษาวิเคราะห์ผลการประเมินประสิทธิภาพขององค์กรปกครองส่วนท้องถิ่น (Local Performance Assessment : LPA)   
จำนวน 1 งาน โดยได้จัดจ้างมหาวิทยาลัยศรีนครินทรวิโรฒ (ศูนย์บริการวิชาการ) เป็นเงินทั้งสิ้น 396,000 บาท (สามแสนเก้าหมื่นหกพันบาทถ้วน) ดำเนินการแล้วเสร็จภายใน 120 วัน นับถัดจากวันลงนามในสัญญาจ้าง (วันที่ 18 มีนาคม 2568 - วันที่ 16 กรกฎาคม 2568) โดยกำหนดส่งมอบงาน 2 งวด สรุปได้ ดังนี้ **(เอกสาร 1)**

**1.1 งานงวดที่ 1 (วันศุกร์ที่ 18 เมษายน 2568)**

1.1.1 แผนการดำเนินงานของโครงการ พร้อมทั้งกำหนดกลุ่มเป้าหมาย แนวทางการศึกษาวิจัยและจัดทำ MODEL รูปแบบกระบวนการในการดำเนินงาน จำนวน 1 ชุด พร้อมไฟล์ข้อมูล  
ในรูปแบบ Flash drive จำนวน 3 ชุด

1.1.2 (ร่าง) แบบสำรวจระดับความพึงพอใจของประชาชนต่อการให้บริการสาธารณะของ อปท.

**1.2** **งานงวดที่ 2 (วันพุธที่ 16 กรกฎาคม 2568)**

1.2.1 รายงานผลการประเมินประสิทธิภาพของ อปท. (ฉบับสมบูรณ์) จำนวน 1 ชุด พร้อมไฟล์ข้อมูลในรูปแบบ Flash drive จำนวน 3 ชุด

1.2.2 รายงานการสำรวจระดับพึงพอใจของประชาชนต่อการจัดบริการสาธารณะและจัดเก็บข้อมูลแบบสำรวจของ อปท. จำนวน 1 ชุด พร้อมไฟล์ข้อมูลในรูปแบบ Flash drive จำนวน 3 ชุด

**2. ข้อเท็จจริง**

2.1กพส. (กง.บด.) และมหาวิทยาลัยศรีนครินทรวิโรฒ (ศูนย์บริการวิชาการ) ได้จัดทำแบบสำรวจระดับความพึงพอใจของประชาชนต่อการให้บริการสาธารณะของ อปท. ตามข้อ 1.1.2 เพื่อสำรวจระดับความพึงพอใจของประชาชนในประเด็นดังกล่าวผ่านช่องทางออนไลน์ **(เอกสาร 2)**

2.2 แบบสำรวจข้อมูลความพึงพอใจของประชาชนต่อการจัดบริการสาธารณะของ อปท.   
มีรายละเอียดดังนี้

2.2.1 ระยะเวลาการตอบแบบสำรวจฯ ภายในวันศุกร์ที่ 30 พฤษภาคม 2568

2.2.2 กลุ่มเป้าหมาย คือ อปท. ทุกแห่ง (7,844 แห่ง) มีกลุ่มตัวอย่างประชาชนตอบแบบสอบถามอย่างน้อยแห่งละ 20 คน รวมเป็น 156,880‬ คน

2.2.3 รายละเอียดแบบสำรวจข้อมูลความพึงพอใจฯ แบ่งเป็น 3 ส่วน ดังนี้

ส่วนที่ 1 ข้อมูลทั่วไปของผู้ตอบแบบสำรวจ (อาทิ เพศ, อายุ, การศึกษา, อาชีพ ฯลฯ)

/ ส่วนที่ 2 ...

- 2 –

ส่วนที่ 2 ประเภทบริการที่เคยรับบริการ

1. ด้านงานทะเบียน
2. ด้านโครงสร้างพื้นฐานและสาธารณูปโภค
3. ด้านส่งเสริมคุณภาพชีวิต
4. ด้านการรักษาความปลอดภัยและพัฒนาชุมชน
5. ด้านสิ่งแวดล้อมและทรัพยากรธรรมชาติ

ส่วนที่ 3 ความพึงพอใจต่อการให้บริการ

(1) ด้านความรวดเร็ว

(2) ด้านขั้นตอน

(3) ด้านบุคลากร

(4) ด้านสิ่งอำนวยความสะดวก

(5) ด้านคุณภาพการให้บริการ

ส่วนที่ 4 ปัญหาและข้อเสนอแนะ

(1) ปัญหา

(2) ข้อเสนอแนะ

**3. ข้อพิจารณา**

กพส. (กง.บด.) พิจารณาแล้ว เพื่อให้การสำรวจความพึงพอใจของประชาชน  
ต่อการให้บริการสาธารณะของ อปท. เป็นไปด้วยความเรียบร้อย และได้ข้อมูลที่เป็นประโยชน์มาใช้ในการพัฒนาส่งเสริม และปรับปรุงบริการสาธารณะของ อปท. ให้แก่ประชาชนให้มีประสิทธิภาพอย่างยั่งยืน เห็นควรดำเนินการ ดังนี้

3.1 มีหนังสือขอความร่วมมือจังหวัดแจ้ง อปท. ทุกแห่งประชาสัมพันธ์แบบประเมิน  
ความพึงพอใจของประชาชนต่อการให้บริการสาธารณะของ อปท. ผ่านช่องทางออนไลน์ โดยให้ประชาชน  
ในพื้นที่ของ อปท. ตอบแบบสอบถามอย่างน้อยแห่งละ 20 คน ภายในวันศุกร์ที่ 30 พฤษภาคม 2568   
และปิดประกาศ ณ จุดให้บริการ รวมทั้งผ่านช่องทางต่าง ๆ ของ อปท. อาทิ เว็บไซต์ สื่อสังคมออนไลน์  
ของหน่วยงาน เป็นต้น

3.2 ประชาสัมพันธ์แบบสำรวจความพึงพอใจดังกล่าวบนเว็บไซต์ของ สถ. (www.dla.go.th) และ Facebook เพจ “ท้องถิ่นไทย”

**4. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้

(นายบุญประสงศ์ นวลสายย์)

ผอ.กพส.

ลัดดาวรรณ ผอ.กง.บด.

รกน.ผชช.พถ. ........................................

อานนท์ นวผ.ชก. ........................................

วิภาวี พวผ. ........................................

**~~แผนการดำเนินงานโครงการจ้างที่ปรึกษา สำหรับการจ้างที่ปรึกษาดำเนินการศึกษาวิเคราะห์ผลการประเมินประสิทธิภาพขององค์กรปกครองส่วนท้องถิ่น (Local Performance Assessment : LPA)~~**

**~~งบประมาณ~~** ~~: 396,000 บาท (สามแสนเก้าหมื่นหกพันบาทถ้วน) แบ่งออกเป็น จำนวน 2 งวด~~

**~~งานงวดที่ 1~~** **~~งานที่ส่งมอบ (ภายในวันที่ 18 เมษายน 2568)~~**

~~(1) แผนการดำเนินงานของโครงการ พร้อมทั้งกำหนดกลุ่มเป้าหมาย แนวทางการศึกษาวิจัย และจัดทำ MODEL รูปแบบกระบวนการในการดำเนินงาน~~

~~(2) แบบสำรวจระดับความพึงพอใจของประชาชนต่อการให้บริการสาธารณะขององค์กร  
ปกครองส่วนท้องถิ่น~~

**~~อยู่ระหว่างดำเนินการ~~** ~~เบิกจ่ายร้อยละ 50 ของวงเงินสัญญา เป็นเงิน เป็นเงิน 198,000 บาท (หนึ่งแสนเก้าหมื่นแปดพันบาทถ้วน)~~

**~~งานงวดที่ 2~~** **~~งานที่ส่งมอบ (ภายในวันที่ 16 กรกฎาคม 2568)~~**

~~(1) รายงานสรุปฉบับผู้บริหาร~~

~~(2) ข้อมูลการสำรวจระดับความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น~~

~~(3) รายงานผลการประเมินประสิทธิภาพขององค์กรปกครองส่วนท้องถิ่น (ฉบับสมบูรณ์)~~

~~(4) รายงานข้อเสนอแนะเชิงนโยบายสำหรับการพัฒนาระบบการประเมินประสิทธิภาพ  
ขององค์กรปกครองส่วนท้องถิ่น การปรับปรุงเกณฑ์การประเมินประสิทธิภาพ และการนำผลการประเมินฯ   
ไปใช้ในการส่งเสริมการปฏิบัติงานขององค์กรปกครองส่วนท้องถิ่น (ฉบับสมบูรณ์)~~

~~(5) รายงานสำรวจระดับความพึงพอใจของประชาชนต่อการจัดบริการสาธารณะขององค์กรปกครองส่วนท้องถิ่น (ฉบับสมบูรณ์)~~

**~~อยู่ระหว่างดำเนินการ~~** ~~เบิกจ่ายร้อยละ 50 ของวงเงินสัญญา เป็นเงิน เป็นเงิน 198,000 บาท~~

~~(หนึ่งแสนเก้าหมื่นแปดพันบาทถ้วน)~~